CELEX: 32010D0083
Language: bg
Date: 2010-02-09 00:00:00
Title: 2010/83/ЕС: Решение на Комисията от 9 февруари 2010 година за създаване на класове на реакция на огън за строителни продукти по отношение на изсъхващи на въздух фугиращи смеси (нотифицирано под номер C(2010) 399) (Текст от значение за ЕИП)

11.2.2010   
            
            
               BG
            
            
               Официален вестник на Европейския съюз
            
            
               L 38/13
            
         РЕШЕНИЕ НА КОМИСИЯТА
   от 9 февруари 2010 година
   за създаване на класове на реакция на огън за строителни продукти по отношение на изсъхващи на въздух фугиращи смеси
   (нотифицирано под номер C(2010) 399)
   (текст от значение за ЕИП)
   (2010/83/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 година относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 20, параграф 2 от нея,
   като има предвид, че:
   
               (1)
            
            
               Директива 89/106/ЕИО предвижда, че с цел вземане под внимание на различните нива на защита при строително-монтажните работи на национално, регионално или местно равнище, е възможно да възникне необходимост от съставяне на тълкувателни документи относно класовете, съответстващи на реакцията на продуктите по отношение на всяко едно от основните изисквания. Тези документи са публикувани като „Съобщение на Комисията във връзка с тълкувателните документи от Директива 89/106/ЕИО на Съвета“ (2).
            
         
               (2)
            
            
               По отношение на основните изисквания за безопасност в случай на пожар, в тълкувателен документ № 2 са изброени редица взаимосвързани мерки, които в своята съвкупност определят противопожарната стратегия, която следва да се разработи по различни начини в държавите-членки.
            
         
               (3)
            
            
               В тълкувателен документ № 2 една от тези мерки е определена като ограничение на възникването и разпространението на огъня и дима в рамките на дадена територия, като се ограничи потенциалът на строителните продукти да допринасят за пълното развитие на пожара.
            
         
               (4)
            
            
               Нивото на това ограничение може да се изрази само във вид на различни нива на показатели на реакция на огън на продуктите в тяхното крайно приложение
            
         
               (5)
            
            
               Чрез хармонизиране системата от класове беше приета с Решение 2000/147/ЕО на Комисията от 8 февруари 2000 г. за изпълнение на Директива 89/106/ЕИО на Съвета по отношение на класификацията на реакцията на огън на строителните продукти (3).
            
         
               (6)
            
            
               В случая с изсъхващите на въздух фугиращи смеси е необходимо да се използва класификацията, създадена с Решение 2000/147/ЕО.
            
         
               (7)
            
            
               Реакцията на огън на редица строителни продукти и/или материали по смисъла на класификацията, включена в Решение 2000/147/ЕО, е добре определена и достатъчно добре позната на лицата, отговарящи за разпоредбите в областта на противопожарната охрана в държавите-членки, откъдето следва, че те не изискват изпитвания специално за тази качествена характеристика.
            
         
               (8)
            
            
               Предвидените мерки в настоящото решение са съобразени със становището на Постоянния комитет по строителството,
            
         ПРИЕ НАСТОЯЩОТО РЕШЕНИЕ:
   Член 1
   Строителните продукти и/или материали, които отговарят на всички изисквания на работната характеристика „реакция на огън“, без да е необходимо да бъдат подлагани на по-нататъшни изпитвания, са дадени в приложението.
   Член 2
   Конкретните класове, които ще се прилагат по отношение на различните строителни продукти в рамките на класификацията по признак „реакция на огън“, приета с Решение 2000/147/ЕО, са дадени в приложението към настоящото решение.
   Член 3
   Продуктите се разглеждат според условията на тяхната крайно приложение, когато това е необходимо.
   Член 4
   Адресати на настоящото решение са държавите-членки.
   
      Съставено в Брюксел на 9 февруари 2010 година.
      
         
            За Комисията
         
         Günter VERHEUGEN
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ C 62, 28.2.1994 г., стр. 1.
   
      (3)  ОВ L 50, 23.2.2000 г., стр. 14.
   
      ПРИЛОЖЕНИЕ
      В таблицата, дадена в настоящото приложение, са изброени строителните продукти и/или материали, които отговарят на всички изисквания за характеристиката „реакция на огън“ без необходимост от изпитвания.
      
         Таблица
      
      
         Класове на реакция на огън за изсъхващи на въздух фугиращи смеси
      
      
                  Продукт (1)
                  
               
               
                  Подробно описание на продукта за съединяваща система
               
               
                  Максимално съдържание на органични вещества
                  (% от теглото)
               
               
                  Клас (2)
                  
               
            
                  Фугиращи смеси за гипсови плочи, които се използват с хартиена съединяваща лента. Готова за употреба паста или прах за смесване с вода върху всякаква основа с клас най-малко A2-s1,d0 с дебелина най-малко 6 mm и плътност най-малко 700 kg/m3 (с изключение на подови настилки).
               
               
                  Изсъхващи на въздух фугиращи смеси от типове 1A, 2A и 3A и хартиена съединяваща лента (3) според стандарт EN 13963
               
               
                  7,0
               
               
                  A2-s1,d0
               
            
         (1)  Плътност във влажно състояние на съединяващата съставка най-малко 1,1 kg/литър (1 100 kg/m3).
      
         (2)  Класът е определен според Таблица 1 от приложението към Решение 2000/147/ЕО на Комисията.
      
         (3)  Максимална ширина на хартиената съединяваща лента: 55 mm; максимална маса на хартиената съединяваща лента на единица площ: 135 g/m2.